**Referat, Generalforsamling HF Oldhøjen 2015**

29. marts 2015, kl. 11.00, Præstevangsvej 10 A, 8210 Aarhus V.

Deltagere: 51 repræsentanter fra 42 haver.

**1. Valg af dirrigent:** Anette (have 29)

**2. Valg af referent:** Henrik (have 44)

**3. Valg af stemmeoptællere:** Helle (have 69) og Henrik (have 59).

**4. Bestyrelsens beretning:** (se bilag) Derudover blev der orienteret om følgende:

Skilt med teksten ”Oldhøjen” ved Gefionsvej, hvis vi ikke sætter opslagstavle op der.

Man skal spørge bestyrelsen, hvis man vil udlåne sin have i mere end 2 uger.

Når der bliver kloakeret vil havesæsonen blive udvidet (uvidst hvor meget) og muligvis vil den tilladte bebyggelsesprocent også udvides.

Ny marketender er på vej.

Ingen spørgsmål til bestyrelsens beretning.

**5. Årsregnskab:**

Præmiefestens kuvertpris er forøget fra 600 kr. til 740 kr., hvilket er medvirkende til større udgifter til denne fest.

Højrente-konti i Danske Bank giver 2,25% rente frem til 2018. Kontoen er låst indtil da.

Opsparing pr. 1. januar er 700.000 kr. (9.700 kr. i gennemsnit pr. have). Sælger man sin have, skal køberen overtage/købe denne del. Spørgsmål fra Magrethe (have 54):"Den sidst købende inden eksempelvis vandrørsskift, kommer til at betale det hele....!? Er det lovligt?". Henning mener, at det er lovligt. Allan (have 29): "Kolonihaver er ikke et privatkapitalistisk investeringsobjekt, men en fælles ting".  Lars (have 53): "En have uden vand er ikke meget værd". Marie (have 46) siger, at de selv har betalt for nye vandrør efter stophanen. Bestyrelsen svarer, at foreningen står for rørene frem til stophanen, og havelejeren står for de øvrige rør på grunden.

**6. Godkendelse af budget:**

Ingen spørgsmål - budgettet er vedtaget

**7. Indkomne forslag:**

To grønne containere - Søren formand fortæller, at når der kun kommer én container, er der ofte ikke kapacitet nok. Derfor foreslås to containere hver gang. Inge-Lise (have 36) ønsker, at de første containere skal komme tidligere, umiddelbart efter sæsonstart. Der er ved håndoprækning flertal for forslaget med to containere hver gang.

Vandrørsudvalg: Udvalgets arbejde vil bestå i planlægning, afklaring af omfang, metoder og indhentning af tilbud. Udskiftningen af vandrør tænkes udført i 2018. Udvalget fremlægger sit arbejde til generalforsamling i 2016. Udvalget nedsættes under punkt 10. Forslaget om et vandrørsudvalg er vedtaget med flertal ved håndsoprækning.

*PAUSE*

**8. Valg**

Valg af kasserer: Henning genvalgt med applaus. Henning bedyrer, at det er hans sidste valgperiode.

Valg af 2 bestyrelsesmedlemmer: Annie genopstiller uden modkandidater og vælges.

Henrik genopstiller ikke, og til den ledige plads for de kommende 2 år foreslår Annie (have 41) Peter fra have 28. Ingen andre stiller op, og Peter vælges med applaus.

Valg af suppleanter: Helle (have 69) og Anne-Mette (have 38) genopstiller uden modkandidater.

Valg af revisor for 2 år. Linda (have 50) genopstiller. Ingen modkandidater.

Valg af to revisorsuppleanter: Dagny (have 72) genopstiller og vælges. Allan (have 29) vælges.

Vurderingsudvalgssuppleant: Vibeke (have 16) fortsætter.

**9. Fælles forsikring** - fra Alm. Brand gennem Kolonihaveforbundet.

Birgitte (have 15): "En selvrisiko på 7.000 kr. ved hærværk lyder uhensigtsmæssig". Inge-Lise (have 36) spørger om det er fuld forsikring (brand, kasko, indbo m.v.). Svaret er ja. Troels (have 49): "Er indbo-forsikringssummen fast og nødvendigvis ens for alle?" Henning: "Ja, den skal være ens for alle, men beløbet kan være et andet end 75.000 kr., hvis de potentielle forsikringstagere ønsker det". Troels spørger endvidere, om der er vandskade-forsikring. Allan (have 29) foreslår, at der foretages en forhåndstilkendegivelse, da det kræves, at mindst halvdelen af husene er med for at få tilbudet.

Kun 12 er interesserede i at høre nærmere om det. 30 er ikke interesserede i at høre nærmere. Forslaget forkastes grundet manglende interessetilkendegivelse for ideen.

**10. Orientering om udvalg**

Helle (have 69) om indstilling til miljø- og børnevenlig have: Hyggeligt og overskueligt arbejde, der varmt kan anbefales.

Henrik (have 59): Grønne containere: Opsætning af skilt ved containere. Henrik tegner gule streger på asfalten, hvor containerne placeres. Enkelte smed haveaffald i poser, efter at containerne var blevet afhentet, hvilket ikke er iorden.

Arthur (have 72) om Vandåbningsudvalget: Vi bliver nok overflødige, når der kommer nye rør, der ligger i frostfri dybde.

Birgitte (have 15) fortæller om generalforsamlingsudvalg, at de forskellige opgaver hermed er uddelegeret. Arbejdet er hyggeligt, fremhæver Birgitte.

Allan (have 29) om køkkencontainer-udvalget: Har blandt andet sat rotte-skilte op og stamper affald sammen i skraldecontaineren. Opfordrer til at folk reducerer deres affaldsmængde og ikke mindst komprimerer deres affald i poserne. Kirsten (have 5) opfordrer til, at man ikke smider "storskrald" omkring affaldsøerne. Stine (have 49) fortæller, at der står en affaldscontainer i deres have. Byggeaffald (træstykker o.l) skal ikke i køkkenaffaldscontainere.

Hjemmesideudvalg: Udvalget har ikke mødtes i det forgangne år. Der er frirum til at arbejde med hjemmesiden. Bestyrelsen bør orienteres ved nyt indhold på hjemmesiden.

Festudvalg: Marie (have 46) meldte sig på sidste år, uden at andre var med. Som ny var

det en vanskelig opgave. Der er stemning for at forsøge at etablere en sommerfest.

August er ikke et godt tidspunkt til fest, da der afholdes mange andre fester i august.

**11. Storskrald og loppemarked ved Annie Egede**

Bestyrelsen har besluttet, at det skal være 6. og 7. juni i år, da mange sidste år syntes, at tidspunktet lå for sent på sæsonen. Lørdag: loppemarked. Søndag: Storskrald. Kommentarer ønskes. Stig (have 66): "En god idé at samle det fremfor, at det er spredt over 3 havegange". Marie (have 46) støtter op om det. Normalt er der mange på den midterste sti. Birgitte (have 15): "Det kan være en kombination af stande på containerpladsen og havegangen. Det ene udelukker ikke det andet". Anette (have 29) anbefaler, at det samles på den havegang, hvor der er mest aktivitet (midterhavegangen). Christian (have 37) synes bedst om, at man har markedet på alle vejene, da mange også serverer kaffe, kage o.l.

Annie siger, at mange har tilkendegivet, at de godt kunne tænke sig samspisning efter loppemarkedet og opfordrer folk til at skrive sig på udvalgslisten

**12. Eventuelt**

Carsten (have 55): Vedr. budgettet: Vi betaler 1½ gang for alle posterne (grundet større have end gennemsnittet). Jordleje og container er rimelig at betale mere for ved en større have, men øvrige poster er ikke rimelige at betale mere for. Have 68 er i samme situation og enig i betragtningen. Henning er heller ikke sikker på, at det er en fair måde - og Henning vil tage det op i bestyrelsen og fremlægge et forslag til næste generalforsamling.

Magrethe (have 54) siger, at princippet blev lavet om til det nuværende, da hun gik af som kasserer.

Nina (have 7): Udvendig lys på terrasserne gennem vinteren. Husk at tjekke, at I har slukket jeres kontakter.

Annie: Er der noget nyt om rotterne? Birgitte (have 15) har observeret ekskrementer som ikke er fra mus i hendes hus. Cirka 12 havelejere har mistanke om, at der er eller har været rotter i deres have i løbet af vinteren. Birgitte spørger til, om der følges op på de kommunalt opsatte rottefælder. Magrethe (have 54) siger, at der følges op hver 14 dag, og hvis der ikke har været aktivitet ved fælden, så fjernes den. Hvis der kommer rotter under huset, kan det komme til at lugte. Nogle steder er der udlagt gift ved husene. Marie (have 46) siger, at de selv skal kontrollere deres fælde, der er opsat indvendigt.

Helle (have 8) siger, at der er tale om halsbåndsmus og ikke rotter. Enkelte har observeret løbende rotter. Hovedårsagen til rotterne er køkkenaffald. Lad det ikke stå nedenfor køkkenaffaldscontainerne. Stig (have 66) har haft en rottestrejfer og opfordrer til at fuglefodring sker på foderbrædt, hvor rotter ikke kan tilgå det.

Carsten (have 55) foreslår en køkkencontainer mere. Forslaget noteres.

Henrik (have 63): Tyveknægte har været på besøg. Ønsker vagtordning. Nina (have 7) spørger hvor grelt niveauet er - og kunne det indgå i årsberetningen?

Søren foreslår, at man kontakter bestyrelsen, når man registrerer indbrud og hærværk.

Hærværk og uindbudne gæster hos cirka 8 af deltagerne til generalforsamlingen.

Stig (have 66) har noteret sig, at indbruddene er sæsonbetonede og typisk finder sted omkring november, kort efter at husene er blevet forladt.

Birgitte (have 15) støtter op om, at man orienterer bestyrelsen ved indbrud (og hærværk).

Henning takker generalforsamlingsudvalget for at skabe en god og billig generalforsamling.

Allan takker bestyrelsen for deres arbejde og der uddeles applaus.

Tromle til græsplæner befinder sig i have 29.

Mødet er afsluttet kl. 13.10 og er forløbet i god ro og orden.

Referent: Henrik Højmose Olesen

**Formand: Søren Dideriksen**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dirigent: Anette Nymann**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Referent: Henrik Højmose Olesen**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_